Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 140

2. Kommunikációs kihívások Az EU-kommunikáció területi decentralizációjában a következõ kihívásokkal — veszélyekkel és lehetõségekkel — kell szembenézni. Veszélyek — A csatlakozás távol van: A helyi lakosság egy része számára az EU-csatlakozás távoli, elvont történéssorként jelenhet meg, amely a nagypolitika, a diplomácia szférájában zajlik, s aminek kevés köze van a helyi társadalomhoz. 2002/151/II. szám — Közömbösség és lehetõségek elmulasztása: A közömbösség következtében egyes csoportok nem ismerik fel érdekeiket és elmulaszthatnak a csatlakozással megnyíló lehetõségeket. Így a területi egyenlõtlenségek nem csökkenhetnek a kívánatos mértékben. — Viszonylagos érdektelenség a népszavazás iránt: Egyes társadalmi csoportok érdektelensége ahhoz vezethet, hogy alacsony arányban vesznek részt a csatlakozásról szóló népszavazáson. Lehetõségek — Helyi érintettség felismerése, azonosulás lehetõsége: Kihívást jelent annak tudatosítása, hogy a közvetlen lakóhely, a helyi közösség és a tágabb térség is érintett a csatlakozás folyamatában. Segíteni kell a speciális helyi érintettség és érdekek felismerését. Lehetõséget kell adni az érzelmi azonosulás kialakulására. — Figyelemfelhívás a lehetõségekre és az információk elérhetõségére: Fel kell hívni a figyelmet az információk elérhetõségére a csatlakozással megnyíló lehetõségekrõl. A specifikus szakmai (pl. mezõgazdaságból élõ) és életkori csoportok (diákok, fiatalok) számára be kell mutatni a specifikus, õket szolgáló információs szolgáltatásokat, adatbázisokat. — Szervezeti kihívások és finanszírozás: A kormányzatnak új szervezeti kereteket kell létrehoznia, emberi és anyagi forrásokat kell biztosítani a területi decentralizációhoz, a hatékony helyi EU-kommunikációhoz.

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes